น้ำท่วมกระทบศก.เกินกว่า0.9%
รัฐบาลยอมรับพิษน้ำท่วมกระทบต่อเศรษฐกิจเกินกว่า 0.6-0.9%แล้ว จันทร์หน้าประชุมช่วยเหลือธุรกิจทั้งสินเชื่อดอกต่ำ-พักหนี้
13 ต.ค. 2554

รัฐบาลยอมรับพิษน้ำท่วมกระทบต่อเศรษฐกิจเกินกว่า 0.6-0.9%แล้ว จันทร์หน้าประชุมช่วยเหลือธุรกิจทั้งสินเชื่อดอกต่ำ-พักหนี้
นายกิตติรัตน์ ณ ระนอง รองนายกรัฐมนตรี และรัฐมนตรีว่าการกระทรวงพาณิชย์ กล่าวว่า จากปัญหาอุทกภัยที่เกิดขึ้นในขณะนี้นั้น ยังไม่มีแนวโน้มที่จะยุติลง ทำให้ไม่สามารถประเมินภาพความเสียหายที่จะเกิดขึ้นได้ แต่ ปัญหาดังกล่าวจะมีผลกระทบต่ออัตราการขยายตัวทางเศรษฐกิจ (จีดีพี) เกินกว่าที่เคยคาดการณ์ไว้ที่ 0.6 - 0.9%เสียแล้ว อย่างไรก็ตาม ยืนยันว่าทางรัฐบาลจะเร่งดำเนินการเพื่อไม่ให้ความเสียหายรุนแรงไปมากกว่านี้
"ในวันจันทร์นี้ ทางรัฐบาลจะเร่งหารือร่วมกับทุกภาคส่วน ในการหาแนวทางเพื่อเยียวยาภาคธุรกิจเอกชนที่ได้รับผลกระทบ ทั้งการหาวงเงินสินเชื่อดอกเบี้ยต่ำ รวมไปถึงการพักชำระหนี้ เพื่อเปฃ็นการแบ่งเบาภาระจากปัญหาอุทกภัย"นายกิตติรัตน์ กล่าว